
64                                                  DR 31.7.2018                                                                         

 

 

Yang Berhormat Rantau Panjang, kementerian melalui Jabatan Pembangunan 
Wanita (JPW) telah melaksanakan Program Celik Undang-undang yang sebelum ini dikenali 
sebagai Literasi Undang-undang yang telah dimulakan sejak tahun 2009 dan kini ditambah 
baik dan dijenamakan semula sebagai Klinik Guaman. Program ini bertujuan untuk 
memberikan pendedahan dan pemahaman mengenai gender secara umum dan hak-hak 
wanita serta isu-isu yang berkaitan.  

Ini juga bertujuan untuk meningkatkan ilmu pengetahuan dan kefahaman mengenai 
hak-hak perundangan bagi menjamin kebajikan dan maruah kaum wanita. Program ini juga 
membantu meningkatkan celik akal dan memberi maklumat kepada wanita dan masyarakat 
tentang saluran aduan dan bantuan yang disediakan kepada mangsa keganasan rumah 
tangga. Pada tahun ini, sebanyak 14 Klinik Guaman telah dilaksanakan di Pejabat 
Pembangunan Wanita Negeri (PPWN) dengan jumlah peserta seramai 1,000 orang.  

 Bagi menjelaskan pertanyaan Yang Berhormat Batang Lupar, Program Tahun 
Memperkasakan Wanita 2018 telah ditamatkan mulai 20 Jun 2018 untuk memberi fokus 
kepada program-program substantif seperti kesaksamaan gender, pemerkasaan ekonomi 
dan kesejahteraan wanita dan mengurangkan program-program bersifat majlis dan 
keramaian semata-mata.  

Kementerian juga akan melaksanakan kajian impak terhadap program-program 
yang telah dijalankan sebelum ini bagi menilai sama ada program-program tersebut telah 
mencapai sasaran atau outcome seperti mana yang telah ditetapkan. Membuat 
penambahbaikan di mana berkaitan, termasuk memastikan penggunaan sumber kewangan 
yang optimum. 

 Yang Berhormat Kepala Batas, kemiskinan di kalangan wanita merupakan salah 
satu sektor yang disenaraikan di bawah Pelan Tindakan Pembangunan Wanita. Antara 
strategi yang digariskan adalah mendaya upayakan wanita untuk menjana pendapatan, 
meningkatkan sokongan kerajaan seperti perwujudan Amanah Ikhtiar Malaysia (AIM) dan 
mewujudkan jaringan keselamatan sosial seperti cadangan caruman KWSP kepada suri 
rumah yang telah diumumkan.  

Yang Berhormat Hulu Selangor, kementerian melalui JPW juga telah mengambil 
inisiatif untuk membantu semua golongan wanita sama ada dalam bandar ataupun luar 
bandar. Menjana pendapatan agar dapat meningkatkan simpanan kewangan melalui 
Program Development of Women Entrepreneur Initiative (DeWI). Program ini menggunakan 
konsep inkubator atau hand holding, latih dan bimbing yang mana wanita akan diberikan 
latihan kemahiran dan penyeliaan yang rapi agar mereka mampu menjana pendapatan dan 
meningkatkan kualiti hidup mereka. Bukan sahaja kualiti hidup mereka tetapi kualiti hidup 
mereka sekeluarga berbekalkan pengetahuan dan kemahiran yang diperoleh.  

■1550 

Pada tahun ini, sebanyak 18 program telah dilaksanakan oleh PPWN, Jabatan Hal 
Ehwal Wanita Sabah (JHEWA) dan Jabatan Wanita dan Keluarga Sarawak (JWKS) dengan 
jumlah peserta seramai 431 orang... [Batuk] Excuse me. Manakala 2 Years Exit Programme, 
dengan izin, pula merupakan satu pendekatan produktif welfare bagi membantu penerima 
bantuan kebajikan ke arah hidup berdikari dan tidak bergantung kepada bantuan selama-
lamanya dengan memperkasakan klien serta menggiatkan program-program ke arah 
pembangunan modal insan. Melalui program ini JKM berusaha untuk mewujudkan satu 
ekosistem yang menyokong klien untuk melaksanakan perubahan ke arah kesejahteraan 
hidup yang lebih produktif.  

Tuan Yang di-Pertua, untuk makluman Yang Berhormat Tenom, Yang Berhormat 
Merbok, Yang Berhormat Batu Kawan, Yang Berhormat Batang Lupar, Yang Berhormat 
Petaling Jaya, kementerian sedang giat mengadakan sesi rundingan bagi membincangkan 
kerangka dan kandungan yang akan dikemukakan kepada Jabatan Peguam Negara untuk 
digubal menjadi satu akta kesaksamaan gender.  

 



Yang Berhormat Rantau Panjang, kementerian melalui Jabatan Pembangunan Wanita (JPW) telah melaksanakan Program Celik Undang-undang yang sebelum ini dikenali sebagai Literasi Undang-undang yang telah dimulakan sejak tahun 2009 dan kini ditambah baik dan dijenamakan semula sebagai Klinik Guaman. Program ini bertujuan untuk memberikan pendedahan dan pemahaman mengenai gender secara umum dan hak-hak wanita serta isu-isu yang berkaitan. Ini juga bertujuan untuk meningkatkan ilmu pengetahuan dan kefahaman mengenai hak-hak perundangan bagi menjamin kebajikan dan maruah kaum wanita. Program ini juga membantu meningkatkan celik akal dan memberi maklumat kepada wanita dan masyarakat tentang saluran aduan dan bantuan yang disediakan kepada mangsa keganasan rumah tangga. Pada tahun ini, sebanyak 14 Klinik Guaman telah dilaksanakan di Pejabat Pembangunan Wanita Negeri (PPWN) dengan jumlah peserta seramai 1,000 orang. Bagi menjelaskan pertanyaan Yang Berhormat Batang Lupar, Program Tahun Memperkasakan Wanita 2018 telah ditamatkan mulai 20 Jun 2018 untuk memberi fokus kepada program-program substantif seperti kesaksamaan gender, pemerkasaan ekonomi dan kesejahteraan wanita dan mengurangkan program-program bersifat majlis dan keramaian semata-mata. Kementerian juga akan melaksanakan kajian impak terhadap program-program yang telah dijalankan sebelum ini bagi menilai sama ada program-program tersebut telah mencapai sasaran atau outcome seperti mana yang telah ditetapkan. Membuat penambahbaikan di mana berkaitan, termasuk memastikan penggunaan sumber kewangan yang optimum. Yang Berhormat Kepala Batas, kemiskinan di kalangan wanita merupakan salah satu sektor yang disenaraikan di bawah Pelan Tindakan Pembangunan Wanita. Antara strategi yang digariskan adalah mendaya upayakan wanita untuk menjana pendapatan, meningkatkan sokongan kerajaan seperti perwujudan Amanah Ikhtiar Malaysia (AIM) dan mewujudkan jaringan keselamatan sosial seperti cadangan caruman KWSP kepada suri rumah yang telah diumumkan. Yang Berhormat Hulu Selangor, kementerian melalui JPW juga telah mengambil inisiatif untuk membantu semua golongan wanita sama ada dalam bandar ataupun luar bandar. Menjana pendapatan agar dapat meningkatkan simpanan kewangan melalui Program Development of Women Entrepreneur Initiative (DeWI). Program ini menggunakan konsep inkubator atau hand holding, latih dan bimbing yang mana wanita akan diberikan latihan kemahiran dan penyeliaan yang rapi agar mereka mampu menjana pendapatan dan meningkatkan kualiti hidup mereka. Bukan sahaja kualiti hidup mereka tetapi kualiti hidup mereka sekeluarga berbekalkan pengetahuan dan kemahiran yang diperoleh. #1550. Pada tahun ini, sebanyak 18 program telah dilaksanakan oleh PPWN, Jabatan Hal Ehwal Wanita Sabah (JHEWA) dan Jabatan Wanita dan Keluarga Sarawak (JWKS) dengan jumlah peserta seramai 431 orang... [Batuk] Excuse me. Manakala 2 Years Exit Programme, dengan izin, pula merupakan satu pendekatan produktif welfare bagi membantu penerima bantuan kebajikan ke arah hidup berdikari dan tidak bergantung kepada bantuan selama- lamanya dengan memperkasakan klien serta menggiatkan program-program ke arah pembangunan modal insan. Melalui program ini JKM berusaha untuk mewujudkan satu ekosistem yang menyokong klien untuk melaksanakan perubahan ke arah kesejahteraan hidup yang lebih produktif. Tuan Yang di-Pertua, untuk makluman Yang Berhormat Tenom, Yang Berhormat Merbok, Yang Berhormat Batu Kawan, Yang Berhormat Batang Lupar, Yang Berhormat Petaling Jaya, kementerian sedang giat mengadakan sesi rundingan bagi membincangkan kerangka dan kandungan yang akan dikemukakan kepada Jabatan Peguam Negara untuk digubal menjadi satu akta kesaksamaan gender.